rejauldu/bengali-wikipedia huggingface dataset:
আপাং গাছ, (সংস্কৃত) লটজিলা (হিন্দি) বিলাইখামচি (বাংলা) উপল্যাংগা (বৈজ্ঞানিক নাম Achyranthes aspera) একটি বর্ষজীবী গুল্ম জাতীয় উদ্ভিদ। আপাং গাছের উপকারিতা ও ভেষজ গুণাবলীর কারণে অনেকে বাড়িতে রাখে।   প্রাপ্তিস্থান  বাংলাদেশ, ভারত, শ্রীলঙ্কা, নেপাল, মিয়ানমার, পৃথিবীর, বিভিন্ন দেশে এই গাছ জন্মে।   বৈশিষ্ট্য   চতুর্দিকে শাখা-প্রশাখা ছড়ানো থাকে।  এর মূলে ঔষধি গুনাগুন আছে।  এই গাছের ডালের আগায় বাঁকানো কাঁটাযুক্ত ফুল ফুটতে দেখা যায়।  ছোট ছোট ফুল ফোটে।  পথের ধারে এবং পরিত্যক্ত জমিতে বেশি জ্ন্মে  আপাং গাছ দুই প্রকারের লাল এবং সাদা দুই প্রকারেই ঔষধি গুনাগুন আছে।   তথ্যসূত্র   বিষয়শ্রেণী:বাংলাদেশের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:নেপালের উদ্ভিদ বিষয়শ্রেণী:শ্রীলঙ্কার উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:থাইল্যান্ডের উদ্ভিদ বিষয়শ্রেণী:ইন্দোনেশিয়ার উদ্ভিদ বিষয়শ্রেণী:এশিয়ার ঔষধি উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:ঐতিহ্যবাহী আফ্রিকার ঔষধে উদ্ভিদ ব্যবহার বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
সাধারণ ব্রাহ্মসমাজ বা সার্বজনীন ব্রাহ্মসমাজ হল ব্রাহ্মধর্মের একটি বিভাজন যা ব্রাহ্মসমাজে প্রথমে ১৮৬৬ সালে এবং তারপরে ১৮৭৮ সালে আরেকটি বিভেদের ফলে গঠিত হয়।  ইতিহাস আদর্শগত পার্থক্যের কারণে, কেশব চন্দ্র সেন, ব্রাহ্মসমাজের অন্যতম প্রধান নেতা, ১৮৬৬ সালে ভারতের ব্রাহ্মসমাজ নামে পৃথক সংগঠন গঠন করেন। নারীদের শিক্ষা, বিধবাদের পুনর্বিবাহ এবং বাল্যবিবাহ প্রতিরোধে আইন প্রণয়নের জন্য প্রচারণার মাধ্যমে সামাজিক সংস্কারের সংগ্রামে নতুন সমাজ সবচেয়ে বেশি প্রভাবশালী ছিল।  সেন যখন কোচবিহারের যুবরাজের সাথে তার মেয়ের বিয়ের ব্যবস্থা করেন, তখন উভয় পক্ষের বয়স কম ছিল। এইভাবে তিনি তার নিজস্ব সংস্কারবাদী নীতি লঙ্ঘন করছিলেন, এবং তার অনেক অনুসারী বিদ্রোহ করে, তৃতীয় সমাজ গঠন করে - সাধারণ ব্রাহ্মসমাজ, ১৫ মে, ১৮৭৮ সালে, কলকাতার টাউন হলে। আনন্দমোহন বসু, শিবচন্দ্র দেব এবং উমেশচন্দ্র দত্ত ছিলেন এর প্রধান নেতা। দেবেন্দ্রনাথ ঠাকুর উক্ত সংগঠনের সাথে সক্রিয়ভাবে জড়িত ছিলেন। সাধারণ ব্রাহ্মসমাজ ধীরে ধীরে উপনিষদের শিক্ষায় ফিরে আসে এবং সমাজ সংস্কারের কাজ চালিয়ে যায়।  আরও দেখুন  আদি ব্রাহ্মসমাজ  তথ্যসূত্র  বহিঃসংযোগ  The Sadharan Brahmo Samaj  Brahmo Samaj.net  Brahmo Samaj in the Encyclopædia Britannica  বিষয়শ্রেণী:ব্রাহ্মধর্ম বিষয়শ্রেণী:বর্ণপ্রথা বিরোধী আন্দোলন বিষয়শ্রেণী:ভারতের স্বাধীনতা আন্দোলন বিষয়শ্রেণী:নব্য ধর্মীয় আন্দোলন বিষয়শ্রেণী:কলকাতা ভিত্তিক সংগঠন বিষয়শ্রেণী:কলকাতার ধর্মবিশ্বাস বিষয়শ্রেণী:ভারত ভিত্তিক ধর্মীয় সংগঠন বিষয়শ্রেণী:সার্বজনীনতাবাদ
ভেলাবাড়ী ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন।  অবস্থান অত্র ইউনিয়নের পূর্বে কুতুবপুর ইউনিয়ন, পশ্চিমে গাবতলী উপজেলার বালিয়াদিঘী ইউনিয়ন, উত্তরে ফুলবাড়ি ইউনিয়ন ও দক্ষিণে ধুনট উপজেলার নিমগাছি ইউনিয়ন। যোগাযোগ  যদি বগুড়া শহর থেকে আসতে চান তাহলে চন্দনবাইশা রোড দিয়ে আসতে হবে। যদি কেউ ধনুট দিয়ে আসতে চান তাহলে সোনাহাটা রোড দিয়ে আসতে হবে। যদি সারিয়াকান্দি দিয়ে আসতে চান তাহলে কুতুবপুর রোড দিয়ে আসতে হবে।  আয়তন এই ইউনিয়নের মোট আয়তন ১৪.৭৬ বর্গকিলোমিটার। ইতিহাস জনসংখ্যা এই ইউনিয়নের মোট জনসংখ্যা ১৬,২০০ জন।  প্রশাসনিক কাঠামো ইউনিয়নটি ৫টি গ্রাম ও ৪টি মৌজার সমন্বয়ে গঠিত। গ্রামসমূহ হলো:  জোড়গাছা  সোনাপুর   বাশঁহাটা  ভেলাবাড়ী  ছাইহাটা  শিক্ষা ব্যবস্থা অত্র ইউনিয়নের সাক্ষরতার হার ২৮.৪%  হাট-বাজার  ঐতিহ্যবাহী জোড়গাছা হাট  ছাইহাটা বাজার  সোনাপুর পৃর্বপাড়া সকাল বাজার  জনপ্রতিনিধি ইউনিয়নের বর্তমান চেয়ারম্যান মোঃ শিপন ইসলাম। পূর্বতন চেয়ারম্যানবৃন্দ  হাবিবুর রহমান    তোজাম্মেল হক   মতিয়ার রহমান   মোঃ মোয়াজ্জেম হোসেন মন্ডল   মতিয়ার রহমান   মোঃ ছাইফুল ইসলাম   মোঃ গোলাম রব্বানী টুকু    মোঃ লুৎফুল হায়দার রুমী  মো: ছাইফুল ইসলাম  মোঃ শিপন ইসলাম  ধর্মীয় উপাসনালয় 	সোনাপুর জামে মসজিদ	। ২	ছাইহাটা পূর্বপাড়া ইসলামিয়া জামে মসজিদ। ৩	ছাইহাটা পূর্বপাড়া বায়তুর রহমান জামে মসজিদ। ৪	ছাইহাটা প্রামানিক বাড়ী ঈদগাহ মাঠ। ৫	ছাইহাটা প্রামানিক বাড়ী জামে মসজিদ। ৬	ছাইহাটা বাজার মসজিদ	মসজিদ	। অটোভ্যান ক ৭	ছাইহাটা মন্ডল বাড়ী ঈদগাহ মাঠ। ৮	ছাইহাটা মন্ডল বাড়ী এতিমখানা। ৯	ছাইহাটা মন্ডল বাড়ী জামে মসজিদ। ১০	জোড়গাছা কেন্দ্রীয় ঈদগাহ মাঠ। ১১	জোড়গাছা কেন্দ্রীয় জামে মসজিদ। ১২	জোড়গাছা কেন্দ্রীয় হাফেজ খানা	এতিমখানা	। ১৩	জোড়গাছা মহিলা হাফেজ খানা	এতিমখানা। ১৪	ভেলাবাড়ী কেন্দ্রীয় ঈদগাহ মাঠ। ১৫	ভেলাবাড়ী কেন্দ্রীয় জামে মসজিদ	।  দর্শনীয় স্থান  উল্লেখযোগ্য ব্যক্তিত্ব  তথ্যসূত্র
ত্রিশ হাজারী মেট্রো স্টেশন দিল্লি মেট্রোর রেড লাইনে অবস্থিত। এই স্টেশনটি মধ্য দিল্লির ত্রিশ হাজারী এলাকায় রয়েছে। ত্রিশ হাজারী আদালত চত্বর তথা দিল্লির মূল জেলা আদালতের বাইরের রাস্তা পার হলেই এই মেট্রো স্টেশন। স্টেশনের দুই নম্বর দ্বার থেকে পদসেতু দ্বারা কোর্ট চত্বর যুক্ত। পদসেতুতে অক্ষম ও শারীরিক প্রতিবন্ধীদের জন্য র‌্যাম্প রয়েছে। স্টেশনে তিন নম্বর দ্বারের কাছে সুলভ শৌচালায় রয়েছে।  ইতিহাস দিল্লি মেট্রো প্রথম পর্যায়ের ছয়টি মেট্রো স্টেশনের মধ্যে একটি হলো ত্রিশ হাজারী স্টেশন। তৎকালীন প্রধানমন্ত্রী অটল বিহারী বাজপেয়ী দিল্লি মেট্রোর লাইন এক বা রেড লাইনে শাহদরা থেকে ত্রিশ হাজারী পর্যন্ত ৮.২ কিলোমিটার রেল পথের সূচনা করলে পঁচিশে ডিসেম্বর ২০০২ সাল থেকে দিল্লি মেট্রো রেলওয়ে কর্পোরেশন জনসাধারণের জন্য এই পরিষেবা চালু করে দেয়।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে  পূর্বদিকগামীগন্তব্য স্টেশন →শহীদস্থল পরবর্তী স্টেশন কাশ্মীরী গেট বা -এ যাওয়ার জন্য এর পরবর্তী স্টেশনে গাড়ী বদল করুন।পশ্চিমদিকগামী → গন্তব্য স্টেশন ←রিঠালা পরবর্তী স্টেশন পুল বঙ্গাসপার্শ্ব প্ল্যাটফর্ম নং- ১, দরজা বাম দিকে খুলবে এল২  প্রবেশ/প্রস্থান  ত্রিশ হাজারী মেট্রোর প্রবেশ/প্রস্থান দ্বার নং-১দ্বার নং-২দ্বার নং-৩সেন্ট স্টিফেন্স হাসপাতাল, ত্রিশ হাজারী আদালত চত্বর, সদর বাজার এবং দিল্লি পশুপালন বিভাগের দিকে  লালা হরিদের সহায় মার্গ, সেন্ট স্টিফেন্স হাসপাতাল, ত্রিশ হাজারী আদালত চত্বর, সদর বাজারের দিকে  পার্কিং, উপরাজ্যপাল দপ্তর, অরুণা আসফ আলী হাসপাতাল, রাজপুর রোড এবং লিভিল লাইনস  সংযোগ বাস ডিটিসি-এর রুট নং ১৭, ৮৮, ১০২, ১০৬, ১০৭, ১০৯, ১১৪-১১৭, ১১৯, ১২৩-১২৫, ১২৫এক্সট, ১২৬-১২৯, ১৩১, ১৩৩, ১৩৪, ১৩৬-১৩৮, ১৪১, ১৪২, ১৪৪, ১৪৬-১৪৯, ১৫৪, ১৬১, ১৭২, ১৭৫, ১৮২এ, ১৮২এসিএল, ১৮৩, ১৮৪, ১৯৪, ১৯৭, ১৯৯, ২০৮, ২১৮, ২১৯এক্সট, ২১৯এসটিএল, ২৩১, ২৩৬, ২৩৬এক্সট, ২৪৭, ৭২১, ৭৯২, ৮০৫এ, ৮১৭, ৮১৬এ, ৮১৭এন, ৮২৩, ৮৪১, ৮৪২, ৮৪৭, ৮৬৩, ৮৬৩এসপিএল, ৯০৫, ৯০৫এ, ৯০৬, ৯০৭, ৯২২, ৯২২এ, ৯২৩-৯২৬, ৯২৯, ৯৩৭এ, ৯৩৯, ৯৪২, ৯৪২ই এবং ৯৯২ ত্রিশ হাজারী কোর্ট বাস স্টপে দাঁড়ায়।  রেল ১.৭ কিলোমিটারের মধ্যে রয়েছে ভারতীয় রেলওয়ের সদর বাজার রেলওয়ে স্টেশন।  দুর্ঘটনা  ২৮ মে ২০১২ - মেট্রো স্টেশনের বাইরে চুরি ও খুনের ঘটনা  ৩ জুন ২০১২ - সাতজন দুর্বৃত্ত গুন্ডা গ্রেপ্তার  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০০২-এ দিল্লিতে প্রতিষ্ঠিত বিষয়শ্রেণী:উত্তর দিল্লি জেলার রেলওয়ে স্টেশন বিষয়শ্রেণী:২০০২-এ চালু রেলওয়ে স্টেশন
পারস্য উপসাগরীয় অধ্যয়ন কেন্দ্র (    ) সংক্ষেপে পিজিএসসি, পারস্য উপসাগর এবং আরব সাগরের ঐতিহাসিক, ভৌগোলিক, ভূ-রাজনৈতিক এবং কৌশলগত অধ্যয়নের জন্য একটি ইনস্টিটিউট। এই ইনস্টিটিউটটি একটি স্বাধীন বেসরকারি সংস্থা এবং ইরানের স্বেচ্ছাসেবী পণ্ডিত এবং গবেষকদের দ্বারা পরিচালিত হয়।   প্রকাশনা  এই কেন্দ্রটি ফার্সি, ইংরেজি এবং আরবি ভাষায় অনেক বই, মানচিত্র এবং প্রবন্ধ প্রকাশ করেছে। এছাড়াও বিভিন্ন সেমিনার এবং উৎসবের আয়োজন করেছে।  পারস্য উপসাগরের নামের উপর মানচিত্রের নথি থাম্ব|পারস্য উপসাগরের সৌদি মানচিত্র থাম্ব|পারস্য উপসাগরীয় ঐতিহ্য।   আরো দেখুন    পারস্য উপসাগর  ইরানি স্টাডিজ  ইরানের ইতিহাস  পারস্য উপসাগরের নামকরণ বিরোধ  ইরান এবং পারস্য উপসাগরীয় অধ্যয়নের জন্য শারমিন এবং বিজন মোসাভার-রহমানি কেন্দ্র  পারস্য উপসাগরীয় অনলাইন সংস্থা   তথ্যসূত্র    বহিঃসংযোগ    পারস্য উপসাগরের মানচিত্র  পারস্য উপসাগরের নাম সম্পর্কিত নথিপত্র ইসলামি প্রজাতন্ত্র ইরানের দূতাবাস - টোকিও - একটি বই এবং অ্যাটলাস  বিষয়শ্রেণী:ইসলাম শিক্ষা বিষয়শ্রেণী:ইরানের সংস্কারবাদী রাজনৈতিক দল বিষয়শ্রেণী:মধ্য প্রাচ্য গবেষণা
থাম্ব|আফগান দুররানি সাম্রাজ্যের দরবার, ১৮৩৯ সাল। থাম্ব|150px|রাজা ফারুক, মিশর ও সুদানের আমির।  আমির (,  ) হল মুসলিম বিশ্বে ব্যবহৃত একটি উচ্চ প্রশাসনিক পদবি। আমিরের শাসনাধীন অঞ্চলকে "আমিরাত" বলা হয়। আরবি শব্দ আমিরের আক্ষরিক "নেতা"। স্ত্রীবাচকে একে "আমিরা" বলা হয়।   উৎস  আমির দ্বারা সাধারণ অর্থে নেতা বোঝালেও এটি দ্বারা শাসক বা গভর্নরও বোঝানো হয়, বিশেষত ক্ষুদ্র রাষ্ট্রে। ১৫৯৩ সালে ফরাসি এমির থেকে এটি ইংরেজি ভাষায় প্রবেশ করে।   রাজা, মন্ত্রী ও সম্মানিত পদবি হিসেবে ব্যবহার  থাম্ব|150px|মুহাম্মদ আলিম খান, বুখারার আমির, সের্গে‌ই প্রোকুডিন-গোরস্কি কর্তৃক ১৯১১ সালে তোলা ছবি।   কাতার, কুয়েত ও আরব আমিরাতের শাসকরা বর্তমানে এই পদবি ব্যবহার করেন।  হাউস অব সৌদের সকল সদস্যের আমির (রাজকুমার) উপাধি রয়েছে  আমিরুল মুমিনিন পদবিটি সর্বপ্রথম খলিফারা ব্যবহার করা শুরু করেন।  আব্বাসীয় খলিফা আর রাদি আমিরুল উমারা ("আমিরদের আমির") নামক পদ সৃষ্টি করেছিলেন।  লেবাননে শাসকরা আমিরুল হাকিম পদবি ব্যবহার করতেন। খ্রিষ্টানরাও এই পদবি ব্যবহার করত।  কিছু ক্ষেত্রে নির্দিষ্ট কাজের নেতা বোঝাতে আমির ব্যবহার করা হয়। যেমন, হাজিদের কোনো দলের নেতা বোঝাতে আমির হাজি ব্যবহার হয়।  আমিরজাদ বলতে বোঝায় আমিরের সন্তান। পারস্য মির্জা দ্বারা একথা বোঝায়।  নাইজেরিয়ার উত্তরাঞ্চলের প্রথাগত শাসকদের আমির বলে সম্বোধন করা হয়।  ইয়াজিদি জনগোষ্ঠী নিজেদের সাময়িক নেতাকে আমির বলে সম্বোধন করে।   সামরিক পদ ও পদবি  শুরুর দিকে আমির পদবিটি সামরিক ক্ষেত্রে ব্যবহৃত হত।  নৌবাহিনীর পদ "এডমিরাল" আরবি নৌ প্রধানের পদবি আমিরুল বাহার থেকে এসেছে যার অর্থ সমুদ্রের নেতা। মুসলিম সেনাবাহিনীতে আমির একটি কর্মকর্তা পর্যায়ের পদ ছিল। মোগল ভারতে আমিরের অধীনে ১০০০ জন ঘোড়সওয়ার (একেকজন সিপাহসালারের অধীনে মোট দশটি দলে বিভক্ত) একজন আমিরের অধীনে থাকত। এমন দশটি দল একজন মালিক এর অধীনে থাকত। পারস্যের রাজকীয় বাহিনীতে নিম্নরূপ ব্যবস্থা ছিল:  আমিরি নুয়ান,  আমির পাঞ্জ, “৫০০০ এর নেতা”  আমিরি তুমান, “১০০০০ এর নেতা”  আমিরুল উমারা, “আমিরদের আমির”  সাবেক রাজতন্ত্র শাসিত আফগানিস্তানে আমিরি কাবির দ্বারা “মহান যুবরাজ” বা "মহান নেতা" বোঝানো হত।  মুহাম্মদ আমিন বুগরা, নুর আহমাদ জান বুগরা ও আবদুল্লাহ বুগরা নিজেদেরকে প্রথম পূর্ব তুর্কিস্তান প্রজাতন্ত্রের আমির ঘোষণা করেন।   অন্যান্য ব্যবহার  পদবি ছাড়াও আমির শব্দটি মুসলিমদের মধ্যে ব্যক্তি নাম হিসেবে প্রচলিত। এছাড়াও বাংলাদেশে ইসলাম ধর্মভিত্তিক রাজনৈতিক দলের প্রধান ব্যক্তিকেও আমির বলা হয়। তাবলীগ জামাত প্রধানকেও আমীর বলা হয়।   আরও দেখুন   মুরাবিতুন  বে  বেগ  খলিফা  ইমাম  মীর,  মির্জা, আক্ষরিক অর্থ "আমিরের সন্তান"  শেখ  সাইদ  শাহ  সুলতান  উজির   বিভিন্ন আমিরদের তালিকা   হারারের আমিরদের তালিকা  কুয়েতের আমিরদের তালিকা  কাতারের আমিরদের তালিকা  মসুলের আমিরদের তালিকা  আফগানিস্তান ইসলামিক আমিরাত   তথ্যসূত্র     বিষয়শ্রেণী:আরব সামরিক পদবি বিষয়শ্রেণী:শরিয়ায় আরবি শব্দ ও পরিভাষা বিষয়শ্রেণী:দরবারি পদবি বিষয়শ্রেণী:কার্যনির্বাহী মন্ত্রী বিষয়শ্রেণী:রাষ্ট্রপ্রধান বিষয়শ্রেণী:সামরিক পদবি বিষয়শ্রেণী:অভিজাত পদবি বিষয়শ্রেণী:রাজকীয় পদবি বিষয়শ্রেণী:আফগানিস্তানের পদবি বিষয়শ্রেণী:ইরানের পদবি বিষয়শ্রেণী:পাকিস্তানের পদবি বিষয়শ্রেণী:জাতীয় বা নৃতাত্ত্বিক প্রধানে পদবি বিষয়শ্রেণী:উসমানীয় পদবি বিষয়শ্রেণী:আরবি শব্দ ও বাক্যাংশ বিষয়শ্রেণী:ইসলামি সম্মানসূচক উপাধি বিষয়শ্রেণী:সামরিক পদমর্যাদা বিষয়শ্রেণী:অভিজাত উপাধি বিষয়শ্রেণী:পাকিস্তানে পদবি
ডান|100px শ্রী টেমাসেক হল ১৮৬৯ সালে নির্মিত সিঙ্গাপুরের ইস্তানায় অবস্থিত একটি দুই তলাবিশিষ্ট বিচ্ছিন্ন বাড়ি। দ্বীপটির ঔপনিবেশিক শাসনকালে এটি কলোনিয়াল সেক্রেটারী বা চীফ সেক্রেটারীর বাসভবন হিসেবে ব্যবহৃত হত। ১৯৫৯ সালে সিঙ্গাপুর রাষ্ট্রের প্রতিষ্ঠার পর থেকে এটা সিঙ্গাপুরের প্রধানমন্ত্রীর সরকারি বাসভবন, যদিও  সিঙ্গাপুরের কোনো প্রধানমন্ত্রী কখনো এখানে থাকেন নি। ১৪ই ফেব্রুয়ারি  ১৯৯২ সালে ইস্তানার সাথে এটিকে সিঙ্গাপুরের জাতীয় স্মৃতিস্তম্ভ হিসেবে ঘোষণা করা হয়। (বাকি অংশ পড়ুন...)
মটোরোলা জ্যাজ হলো ১৯৯১ এবং ১৯৯৩ সালের মধ্যে মটোরোলা দ্বারা উত্পাদিত একটি পেজার যাতে ফ্লেক্স পেজার প্রোটোকল ব্যবহার করা হয়েছিল।  এটি স্লেট ধূসর, মেরু সাদা, সাগর নীল এবং স্বচ্ছ রঙে উপলব্ধ ছিল। জ্যাজ মুক্তির সময় সবচেয়ে ছোট বার্তা প্রদানের পেজার ছিল এটি, যা একক এএএ ব্যাটারিতে চালিত ও একটি সবুজ এলসিডি ছিল। ব্যবহারকারী পরিষেবা প্রদানকারীর কাছ থেকে সংবাদ আপডেটের জন্যও এটি বেছে নিতে পারতো।   আরো দেখুন    মটোরোলা মিনিটর পেজার  মটোরোলা স্টারট্যাক  মটোরোলা ডায়নাট্যাক  মটোরোলা মাইক্রোট্যাক  পেজার  বিষয়শ্রেণী:মটোরোলা মোবাইল ফোন
দ্য জার্নি অব কর্মা ২০১৮ সালের একটি হিন্দি চলচ্চিত্র, এতে অভিনয় করেছেন পূনম পাণ্ডে এবং শক্তি কাপুর। চলচ্চিত্রটি জগবীর দাহিয়া দ্বারা পরিচালিত এবং রূপেশ পল দ্বারা রচিত। দ্য জার্নি অব কর্মা ২০১৮ সালের ২৬ অক্টোবর মুক্তি পায়।   পটভূমি  চলচ্চিত্রটির একটি বস্তির মেয়ের কাহিনীকে ঘিরে, যে পড়াশুনায় ভালো এবং আমেরিকাতে কাজ করার স্বপ্নকে তাড়া করার চেষ্টা করে। সে রহস্যময় এক বয়স্ক ব্যক্তির সাথে বিস্ময় এবং অভিলাষে ভরা এক ভ্রমণের মধ্য দিয়ে তার যাত্রা শুরু করে।   অভিনয়ে   কর্মা ডি'সোজা চরিত্রে পূনম পাণ্ডে   মাহেক ডি. শুক্লা চরিত্রে শক্তি কাপুর   শ্রাবণী   শীবেন্দ্র দাহিয়া   সঙ্গীত   ছবিটির সংগীত পরিচালনা করেছেন ডেনিশ আলফাজ, নিশান্ত সলিল ও ওঙ্কার মিনহাস।   তথ্যসূত্র    বহিঃসংযোগ         বলিউড হাঙ্গামায় দ্য জার্নি অব কর্মা  বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় আদিরসাত্মক চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:২০১৮-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় আদিরসাত্মক নাট্য চলচ্চিত্র
ডান|110px প্রধান নির্বাচন কমিশনার ও অন্যান্য নির্বাচন কমিশনার নিয়োগ আইন, ২০২২ হলো ২০২২ সালের ২৭ জানুয়ারি বাংলাদেশের জাতীয় সংসদে পাস হওয়া একটি আইন। এই আইনে গণপ্রজাতন্ত্রী বাংলাদেশের সংবিধানের ১১৮ (১) অনুচ্ছেদে বর্ণিত প্রধান নির্বাচন কমিশনার ও অন্যান্য নির্বাচন কমিশনার নিয়োগের জন্য বিধান প্রণয়ন করা হয়েছে। বাংলাদেশের স্বাধীনতার পর এধরণের আইন এটিই প্রথম। একইসাথে এটি জাতীয় সংসদের ২০২২ সালের প্রথম আইন। নানা ধরনের বিতর্কের মুখে আইনটি পাস করা হয়। প্রধান বিরোধী দল বাংলাদেশ জাতীয়তাবাদী দল এটিকে বাকশালের সাথে তুলনা করেছে। ২০১২ সালে রাষ্ট্রপতি জিল্লুর রহমান নতুন নির্বাচন কমিশন গঠনের জন্য অনুসন্ধান কমিটি নামে একটি মধ্যস্থ ফোরাম তৈরি করেন। ২০১৭ সালে রাষ্ট্রপতি আব্দুল হামিদ একই পদ্ধতি অনুসরণ করে কে এম নুরুল হুদার নেতৃত্বে ৫ সদস্যের একটি নির্বাচন কমিশন গঠন করেন। (বাকি অংশ পড়ুন...)
নিশিপদ্ম ১৯৭০ সালে মুক্তিপ্রাপ্ত একটি বাংলা চলচ্চিত্র। এই চলচ্চিত্রের মুখ্য ভূমিকায় অভিনয় করেছিলেন সাবিত্রী চট্টোপাধ্যায় ও উত্তম কুমার। অরবিন্দ মুখোপাধ্যায় ছবিটি পরিচালনা করেন। ছবিটি বিভূতিভূষণ বন্দ্যোপাধ্যায় রচিত হিঙের কচুরি ছোট গল্প অবলম্বনে তৈরি করা হয়।  ছবিটি ভারতের ১৮তম জাতীয় চলচ্চিত্র পুরস্কার অনুষ্ঠানে দুইটি পুরস্কার জেতে। মান্না দে যা খুশি ওরা বলে গানের জন্য সেরা প্লেব্যাক গায়ক এবং সন্ধ্যা মুখোপাধ্যায় ওরে সকল সোনা মলিন হল গানের জন্য সেরা প্লেব্যাক গায়িকা হিসেবে পুরস্কার জেতেন।  ছবিটিকে পরবর্তীতে ১৯৭২ সালে অমর প্রেম হিন্দিতে পুনর্নিমাণ করা হয়। এতে শক্তি সামন্তের পরিচালনায় মূল চরিত্রে অভিনয় করেন শর্মিলা ঠাকুর ও রাজেশ খান্না।  কাহিনী  শ্রেষ্ঠাংশে  উত্তম কুমার - অনঙ্গ  সাবিত্রী চট্টোপাধ্যায় - পুষ্প  অনুপ কুমার  মাস্টার মলয়  আশা দেবী  রাজলক্ষ্মী দেবী  গীতা দে  গঙ্গাপদ বসু  প্রেমাংশু বোস  নৃপতি চট্টোপাধ্যায়  জহর রায় - নটবর  সাউন্ডট্রাক  তথ্যসূত্র  বহিঃসংযোগ    বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:ছোট কল্পকাহিনী অবলম্বনে চলচ্চিত্র বিষয়শ্রেণী:অন্য ভাষায় পুনর্নির্মিত বাংলা চলচ্চিত্র বিষয়শ্রেণী:বিভূতিভূষণ বন্দ্যোপাধ্যায়ের সৃষ্টিকর্ম অবলম্বনে চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:১৯৭০-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
thumb|হিমসাগর আম থাম্ব|বাম|হিমসাগর আম thumb|হিমসাগর আমের আঁঠি thumb|খোসা ছাড়ানো হিমসাগর আমের টুকরো। হিমসাগর বাংলার একটি বিখ্যাত আম। এই আমের মিষ্টি সুগন্ধ ও স্বাদ পৃথিবীর অন্যান্য আমের থেকে ভিন্ন। তাই সারা পৃথিবীতে স্বাদ ও গন্ধের জন্য এই আম বাণিজ্যিক ভাবে বহুল পরিমাণে চাষ করা হয়। এই আমের ভিতরের রং হলুদ ও কমলা এবং কোন আঁশ নেই।  হিমসাগর আম জুন মাসে গাছে পাকতে শুরু করে এবং জুনের শেষের দিকে পূর্ণ বাজারজাত করা হয়। এই আম বাংলাদেশের  মেহেরপুর, চাঁপাইনবাবগঞ্জ, রাজশাহী, নাটোর এবং ভারতের নদীয়া, মুর্শিদাবাদ, মালদহ এবং হুগলীতে চাষ করা হয়।  গঠন একটি স্বাভাবিক আমের ওজন ২৫০ থেকে ৩৫০ গ্রাম হয়ে থাকে যার ৭৭ শতাংশই হল আমের রসালো অংশ বাকি ২৩ শতাংশ আমের আঁটি। এই উৎকর্ষতাই এই আমের বৈশিষ্ট্য। হিমসাগর আমের স্বাদ অন্যান্য জনপ্রিয় আম আলফানসো ও ল্যাংড়া আমের থেকে ভাল। এই আমকে ভালবেসে একশোরও ওপর লেখক কবিতা লিখেছেন। ভারত ও  বাঙলায় এই আম ছাড়া গ্রীষ্মকাল ভাবাই যায় না।  ভৌগোলিক স্বীকৃতি এই আম ভারতের ভৌগোলিক অস্তিত্বের ইঙ্গিত দেয়। তাই এই আমকে ভারতের ভৌগোলিক অস্তিত্বের ইঙ্গিত হিসাবে নির্বাচন করা হয়েছে। এই আমের নিবন্ধন সংখ্যা ১১২। পশ্চিমবঙ্গের দুই ২৪ পরগণায় পাওয়া যায়।  ২০২৫ সালে,"মেহেরপুরের হিমসাগর আম"  বাংলাদেশের ভৌগোলিক নির্দেশক পণ্যের  স্বীকৃতি পেয়েছে।  আরও দেখুন  ল্যাংড়া  হাড়িভাঙ্গা আম  আম্রপালি   তথ্যসূত্র   বিষয়শ্রেণী:পশ্চিমবঙ্গের ভৌগোলিক নির্দেশক বিষয়শ্রেণী:বাংলাদেশের ফল বিষয়শ্রেণী:বাংলার ফল বিষয়শ্রেণী:বাংলাদেশের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:বাংলার উদ্ভিদ বিষয়শ্রেণী:ভারতের ভৌগোলিক নির্দেশক বিষয়শ্রেণী:ভারতের আমের জাত বিষয়শ্রেণী:আমের জাত
নারকোনডাম দ্বীপ হল আন্দামান সাগরে অবস্থিত ছোটো আগ্নেয়দ্বীপ । এটি ভারতের আন্দামান দ্বীপপুঞ্জের অংশ। এখানে শেষ অগ্নুৎতপাত হয়েছিল ২০০৫ সালে । এর আয়তন ৬.৪ বর্গকিলোমিটার।   নামের উৎপত্তি  নারকোনডাম শব্দটি এসেছে তামিল শব্দ থেকে। তামিল ভাষায় এর অর্থ হল নরকের জায়গা।   অবস্থান  এই দ্বীপটি আন্দামান সাগর এ পোর্ট ব্লেয়ার থেকে ১৪৪ কিলোমিটার দূরে অবস্থিত। ব্যারন দ্বীপ থেকে এর দূরত্ব ১৫০ কিমি এবং বিশাখাপত্তনাম থেকে এর দূরত্ব ৮০০ মাইল। thumb|নারকোণ্ডম দ্বীপের দক্ষিণ দিকটা দেখুন|alt=|কেন্দ্র  রেডার কেন্দ্র  এই দ্বীপে একটি রেডার কেন্দ্র গড়ার কথা রয়েছে ভারতীয় উপকূল রক্ষা বাহিনীর।  তথ্যসূত্র   বিষয়শ্রেণী:ভারতের দ্বীপ বিষয়শ্রেণী:ভারত মহাসাগরের আগ্নেয়গিরি বিষয়শ্রেণী:আন্দামান ও নিকোবর দ্বীপপুঞ্জের পর্যটন বিষয়শ্রেণী:সক্রিয় আগ্নেয়গিরি বিষয়শ্রেণী:ভারতের জনবহুল স্থান বিষয়শ্রেণী:বঙ্গোপসাগরের দ্বীপ
থাম্ব|300x300পিক্সেল|একটি পুরোনো খেরোখাতা  খেরোখাতা বা স্ক্র্যাপবুকিং হল একটি পদ্ধতি যেখানে একটি বই, বাক্স বা কার্ডে ব্যক্তিগত এবং পারিবারিক ইতিহাস সংরক্ষণ এবং উপস্থাপন করা হয়। সাধারণ স্মৃতিচিহ্নের মধ্যে থাকে ছবি, প্রিন্টেড মিডিয়া এবং আঁকানো চিত্র। খেরোখাতা অ্যালবামগুলি সজ্জিত করা হয় এবং তার মধ্যে বিস্তৃত জার্নাল এন্ট্রি বা লিখিত বিবরণ থাকে। খেরোখাতা উনিশ শতকের দি যুক্তরাজ্যে চালু হয়।   ইতিহাস   পঞ্চদশ শতকে, ইংল্যান্ডে জনপ্রিয় কমনপ্লেস বুকস্ এ রান্নার প্রণালী, উদ্ধতি, চিঠি, কবিতা এবং আরও অনেক কিছু অন্তর্ভুক্ত করে তথ্য সংকলনের একটি উপায় হিসাবে আবির্ভূত হয়েছিল। প্রতিটি কমনপ্লেস্ বইগুলো তার উদ্ভাবকের বিশেষ আগ্রহের জন্য অনন্য ছিল। ফ্রেন্ডশিপ অ্যালবাম ১৬তম শতকে জনপ্রিয় হয়ে ওঠে। সেই অ্যালবামগুলি বর্ণবাদের আধুনিক সময়ের বর্ষগ্রন্থ  মতো ব্যবহার করা হত, যেখানে বন্ধু বা  সম্পাদকরা অ্যালবামের মালিকের অনুরোধে তাদের নাম, শিরোনাম এবং ছোট পাঠ বা চিত্র লিখতেন। ওই অ্যালবামগুলি প্রায়শই ইউরোপীয় যাত্রার স্মৃতিচিহ্ন হিসাবে তৈরি করা হতো এবং এতে স্থানীয় কারিগরদের দ্বারা পরিচালিত অস্ত্রের কোট বা শিল্পকর্ম সহ স্থানীয় স্মৃতিচিহ্ন থাকবে। Katritzky, M. A., "The Art of Commedia: A Study in the Commdia Dell'Arte 1560-1620 with Special Reference to the Visual Records", 2006, Rodopi Publishing ১৫৭০ থেকে শুরু করে, ভেনিসীয় পোশাক বা কার্নিভালের দৃশ্যের মতো জনপ্রিয় দৃশ্যগুলিকে চিত্রিত করে রঙিন প্লেট অন্তর্ভুক্ত করা জনপ্রিয় হয়ে ওঠে। এগুলি মূল কাজের তুলনায় সাশ্রয়ী মূল্যের বিকল্পগুলি সরবরাহ করেছিল। কিন্তু এই প্লেটগুলি একটি নির্দিষ্ট অনুষ্ঠানের বা উৎসবের স্মরণে জন্য বিক্রি করা হয়নি, তবে বিশেষভাবে অ্যালবামের শোভা হিসাবে।  ১৭৭৫ খ্রিস্টাব্দে, জেমস গ্রেঞ্জারের একটি  বইয়ের শেষে বেশ কয়েকটা ফাঁকা পাতায় ইংল্যান্ডের ইতিহাস প্রকাশ করেন। বইটির পাতাগুলো এমনভাবে চিত্রিত করা হয়েছিল যাতে বইটির মালিক তাদের নিজস্ব স্মারক সহ বইটিকে ব্যক্তিগতকৃত করতে পারেন। Tucker, S., Ott, K., Buckler, P., "The Scrapbook in American Life", 2006, Temple University Press খোদাই, লিথোগ্রাফ এবং অন্যান্য চিত্রগুলিকে বইয়ের মধ্যে আটকানোর, বা এমনকি বইগুলিকে আলাদা করে নেওয়া, নতুন বিষয় সন্নিবেশ করানো এবং সেগুলিকে পুনরায় বাঁধানোর অভ্যাসটিকে গ্র্যাঞ্জারাইজিং হিসাবে পরিচিত হয়।   "ব্রিটিশ রোমান্টিক ফ্রেন্ডশিপ অ্যালবামগুলোতে নেগোশিয়েটিং ইনটিমেসি"-তে রেনি ব্রাইজিক নিউ ইয়র্ক পাবলিক লাইব্রেরিতে Pfozheimer আর্কাইভ থেকে পাঁচটি অ্যালবাম বিশ্লেষণ করেছেন যা শৈলী এবং বিষয়বস্তুতে অনুশীলনের চিত্রিত করে। Bryzik, Renee, (2022)."Negotiating Intimacy in British Romantic Friendship Albums," Book History 25 (Fall 2022):325-350).  থাম্ব|১৯০৬ সালের স্মিথ কলেজের একজন ছাত্রের খেরোখাতা থেকে নেওয়া একটি পৃষ্ঠা। পৃষ্ঠাটিতে সেই ছাত্রের জীবনের একটি দিনকে উপস্থাপন করার জন্য অঙ্কন, ক্ষণস্থায়ী এবং সাধারণত পাওয়া জিনিস ব্যবহার করা হয়েছে।  তথ্যসূত্র  বিষয়শ্রেণী:হস্তশিল্প বিষয়শ্রেণী:ধরন অনুযায়ী বই বিষয়শ্রেণী:কাগজের শিল্পকলা
মারিসা প্রিসা হলো হাভিয়ের এইহো পেরালেসের (জন্ম ৯ মে, ১৯৯৩) মঞ্চ নাম। তিনি একজন স্প্যানিশ ড্র্যাগ কুইন, ডিজাইনার, এবং বহুমুখী শিল্পী, যিনি ড্র্যাগ রেস স্পেন-এর দ্বিতীয় মৌসুমে প্রতিযোগিতা করার জন্য সর্বাধিক পরিচিত।   পেশাজীবন  মারিসা প্রিসা ড্র্যাগ শিল্পে তার কর্মজীবন শুরু করেন একটি পার্টির জন্য তার নিজস্ব ড্র্যাগ রূপ তৈরি করার মাধ্যমে। এই পার্টিতে সমস্ত পুরুষের নারীসাজে উপস্থিত হওয়ার কথা থাকলেও, আদতে তা ঘটে নি। তবে, এই ঘটনাটি মারিসাকে তার লিঙ্গ অভিব্যক্তি অন্বেষণ করতে এবং ড্র্যাগ তার প্রথম পদক্ষেপ নিতে উৎসাহিত করে।  ২০২২ সালের ১৮ই মার্চ তিনি তার সহকর্মী ড্র্যাগ শিল্পী এরিয়েল রেক এবং এক্সত্রেলা এক্সত্রাভাগাঞ্জার সাথে একটি রোর পার্টিতে পারফর্ম করেন।  ২০২২ সালে মারিসা প্রিসা আপাতবাস্তব টেলিভিশন অনুষ্ঠান ড্র্যাগ রেস স্পেন-এর দ্বিতীয় মৌসুমে যোগ দেন। ২০২২ সালের মার্চ মাসে এর সম্প্রচার শুরু হয়। প্রথম পর্বে তিনি শেষ দুই-এ স্থানলাভ করেন এবং সামান্থা ব্যালেন্টাইনসের বিরুদ্ধে ঠোঁট মেলানো প্রতিযোগিতায় পরাজিত হয়ে শেষ পর্যন্ত বাদ পড়েন। বাদ পড়া বাকি কুইনদের সাথে, মারিসা মৌসুমের শেষে, ফাইনালের ঠিক আগে একটি বিশেষ পুনর্মিলনী পর্বের জন্য ফিরে আসেন।  মৌসুম শেষ হওয়ার পর, মারিসা জাতীয় সফর, -এ যোগ দেন। একই বছরের সেপ্টেম্বরে, কাতালোনিয়ার প্রকাশনা কলিসেউম-এর জন্য মারিসা এবং তার সহ-প্রতিযোগী এরিয়েল রেক এবং জুরিজি দের ক্লির সাক্ষাৎকার নেওয়া হয়েছিল।   ফিল্মোগ্রাফি   টেলিভিশন  বছর শিরোনাম ভূমিকা মন্তব্য সূত্র ২০২২ ড্র্যাগ রেস স্পেন প্রতিযোগী ২টি পর্ব ত্রাস লা কাররেরা বাদ পড়া প্রতিযোগী ১টি পর্ব   ডিসকোগ্রাফি   একক গান  বছর শিরোনাম সূত্র ২০২২ ""   তথ্যসূত্র    বহিঃসংযোগ     বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি
তারকাচিহ্নিত ক্ষেত্রগুলো পূরণ করা বাধ্যতামূলক নয়। আপনার ইমেইলের ঠিকানা সরবরাহ করলে অন্য ব্যবহারকারীগণ আপনাকে এই সাইটের মাধ্যমে আপনার সাথে যোগাযোগ করতে পারবেন (আপনার ইমেইল ঠিকানা জানা ব্যতীত)। এছাড়া আপনার শব্দচাবি (পাসওয়ার্ড) হারিয়ে গেলে, সরবরাহকৃত ইমেইল ঠিকানার মাধ্যমে পুনরুদ্ধার করতে পারবেন।আপনি যদি আপনার আসল নাম ব্যবহার করতে চান, তাহলে সেটি আপনার কাজের স্বীকৃতি দেয়ার জন্য ব্যবহার করা হবে।
thumb|কিয়োটো স্টেশন, কিয়োটো,জাপান  হলেন একজন জাপানি স্থপতি এবং স্থাপত্যের ওপর বই লিখেছেন। তার উল্লেখযোগ্য কর্মের মধ্যে কিয়োটো স্টেশন, উমেদা আকাশ ভবন, টোকিওর ইয়ামাটো আন্তর্জাতিক ভবন, সাপ্পরো গম্বুজ ইত্যাদি অন্যতম। তিনি স্থাপত্যের জন্য নানান পুরস্কার পেয়ছেন। প্রকৌশলিতে তার ডক্টরেট ডিগ্রি রয়েছে। ১৯৯৭ সাল পর্যন্ত তিনি টোকিও বিশ্ববিদ্যালয়ের একজন অধ্যাপক ছিলেন। ঐ সাল থেকে তিনি ইমেরিটাস অধ্যাপক হন।   শিক্ষা  হিরোশি হারা ১৯৫৯ সালে টোকিও বিশ্ববিদ্যালয় থেকে বিএ ডিগ্রি লাভ করেন। এরপরে ১৯৬১ সালে এমএ এবং ১৯৬৪ সালে একই বিশ্ববিদ্যালয় থেকে পিএইচডি ডিগ্রি লাভ করেন। ১৯৬৪ সালে তিনি টোকিও বিশ্ববিদ্যালয়ে সহযোগী অধ্যাপক হিসেবে যোগ দেন এবং ১৯৬৯ সালে ইনস্টিটিউট অব ইন্ড্রাস্ট্রিয়াল সাইন্সে তিনি সহযোগী অধ্যাপক হন। ১৯৬৮ সালে হার্ভার্ড বিশ্ববিদ্যালয়ের সামার সেমিনারে যোগ দেন। ১৯৭০ সাল থেকে, তিনি আতেলিয়ের Φ সাথে চুক্তিবদ্ধ থেকে নকশা করেছেন। ১৯৮২ সালে, টোকিও বিশ্ববিদ্যালয়ের ইনস্টিটিউট অব ইন্ড্রাস্ট্রিয়াল সাইন্সের অধ্যাপক হন। ১৯৯৭ সালে একই বিশ্ববিদ্যালয়ে এমিরেটস অধ্যাপক হন। ১৯৯৯ সালে "হিরোশি + আতেলিয়ের Φ" নামে নকশা করা বন্ধ করে দেন।  গ্রন্থ হিরোশি হারা শুধু একজন স্থপতি নন, তিনি স্থাপত্যের ওপর অনেক প্রবন্ধ লিখেছেন। নানা শহর নিয়েও অনেক প্রবন্ধ লিখেছেন। তার উল্লেখযোগ্য একটি প্রবন্ধ "ডিস্ক্রিট সিটি"।Discrete City: Hiroshi Hara কাজ ১৯৭৪ : হারা হাউজ, টোকিও  ১৯৮৬ : তাসাকি মিউজিয়াম অব আর্ট, নাগানো  ১৯৮৭ : নাহা মিউনিসিপাল জোসেই প্রাইমারি স্কুল, নাহা, ওকিনাওয়া ১৯৮৭ : ইয়ামাটো ইন্টারন্যাশনাল, টোকিও  ১৯৮৭ : কেনজু পার্ক 'ফরেস্ট হাউজ', নাকানিদা, মিয়াগি প্রিফেকচার  ১৯৮৮: ইদা সিটি মিউজিয়াম, ইদা, নাগানো প্রিফেকচার  ১৯৯২ : উছিকো মিউনিসিপাল ওসে মিডল স্কুল, উছিকো, এহিমি  ১৯৯৩ : উমেদা আকাশ ভবন, কিতা-কু, ওসাকা ১৯৯৭ : কিয়োটো স্টেশন, শিমোগইয়ো, কিয়োটো ১৯৯৮ : মিয়াগি প্রিফেকচার লাইব্রেরি, সেনদাই, মিয়াগি প্রিফেকচার ২০০০ : হিরোশিমা মিউনিসিপাল মোটোমাছি হাই স্কুল, হিরোশিমা ২০০১ : সাপ্পরো গম্বুজ, সাপ্পরো, হোককালদো ২০০১ : টোকিও বিশ্ববিদ্যালয়, কোমাবা দ্বিতীয় ক্যাম্পাস, টোকিও ২০০৩ : টোকামাছি মঞ্চ, টোকামাছি, নিগাটা ২০০৪ : কাসা এক্সপেরিমেন্টাল, মন্টেভিডিও, উরুগুয়ে  ২০০৫ : কাসা এক্সপেরিমেন্টাল, করডবা, আর্জেন্টিনা ২০০৫ : শিমোকিতা স্নো-রেসিস্টেন্স গম্বুজ, মুতসু, আওমরি ২০০৭ : আইজু গাকুহো মিডল স্কুল এন্ড হাই স্কুল, আইজুওয়াকামাতসু, ফুকুশিমা প্রিফেকচার ২০১০ : কাসা এক্সপেরিমেন্টাল, লা পাজ, বলিভিয়া   তথ্যসূত্র   বিষয়শ্রেণী:জাপানি স্থপতি বিষয়শ্রেণী:১৯৩৬-এ জন্ম বিষয়শ্রেণী:জীবিত ব্যক্তি বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী বিষয়শ্রেণী:টোকিও বিশ্ববিদ্যালয় অনুষদ